Onsdag forlængede Reten i Hjørring varetægtsfængslingen af den 78-årige oldefar i Brønderslevsagen, hvor han sammen med tre andre mænd er sigtet for seksuelle overgreb mod mindreårige. Politiets efterforskning har bragt nye oplysninger frem i sagen, fortæller efterforsker, Lars Nørskov Jørgensen. - Vi har fået nye oplysninger i sagen mod oldefaderen. Det betyder, at vi onsdag anmodede om en forlængelse af varetægtsfængslingen på fire uger. Det gav retten os medhold i, men sigtede har kæret dette til landsretten. Jeg vil sige, at de nye oplysninger bekræfter os i vores teori, men ikke bringer afgørende nyt. Hvilke oplysninger der er tale om kan jeg ikke komme ind på, siger Lars Nørskov Jørgensen fra Nordjyllands Politi til TV2/Nord.
Der er kommet nye oplysninger frem i sagen mod den 78-årige oldefar, der er sigtet for seksuelle overgreb.